কয়েকদিন পর সরদার স্যার এলেন আবার আজিজ সুপার মার্কেটে আমার কার্যালয় নন্দনে আড্ডা দিতে। কিছুক্ষণ পর একজন লোক এসে স্যারকে পায়ে হাত দিয়ে সালাম করে তার পরিচয় দিলেন, তিনি উত্তরায় থাকেন। পেশায় ডাক্তার। তিনি তাঁর সব বই পড়েছেন। ডাক্তার সাহেব তার কাজে চলে গেলেন। আমি জিগেশ করলাম, আপনি কি আহমদ ছফার যদ্যাপি আমার গুরু বইটি পড়েছেন? উনি বললেন, এ মুহূর্তে স্মরণ করতে পারছি না। কেন বলো তো? আমি তখন অধ্যাপক রাজ্জাক সম্পর্কে ছফা ভাইয়ের মন্তব্যটি তুলে ধরলাম। বললাম, ছফা ভাই তো রাজ্জাক স্যার সম্পর্কে মারাত্মক একটি উক্তি করেছেন।